Väinö Blomstedt
Store norske leksikon,Kunst og estetikk,Bildende kunst,Kunsthistorie,Postimpresjonisme, symbolisme og art nouveau
Väinö Blomstedt var en finsk maler og tekstilkunstner. Han malte i begynnelsen av sin karriere enkle naturalistiske bilder, men utviklet etter hvert en mer stilisert, dekorativ stil påvirket av Paul Gauguin og fransk symbolisme.
Blomstedt gikk først på den finske kunstforeningens tegneskole i Helsingfors i 1888–1891 før han reiste til Paris og var elev ved både Académie Julian og Académie Colarossi. Under disse årene møtte han Gauguin og fra 1894 fikk han privatundervisning av den franske mesteren, noe som fikk stor påvirkning på Blomstedts videre karriere. Han mottok i tillegg sterke impulser fra den svenske symbolisten Olof Sager-Nelson som også befant seg i Paris på samme tid.Blomstedts motivkrets ble i årene som fulgte dominert av stemningsfulle landskaper og figurskildringer. Etter hjemkomsten til Finland arbeidet han også som kunstlærer. Les mer i Store norske leksikon Kunst i Finland symbolisme – billedkunst